John-Peder Denstad

John-Peder Denstad (født 1955) er en norsk fagforeningsleder. Han har siden 2014 vært leder for LO i Trondheim og er sekretær i Fagforbundet Buss- og Sporveisarbeidernes Fagforening (BSF) i Trondheim. Han har bakgrunn fra Norsk Jern- og Metallarbeiderforbund, Norsk Tjenestemannslag, Skolenes Landsforbund og Norsk Kommuneforbund / Fagforbundet. 

Han har i mange år stått i spissen for den årlige konferansen «Felles kamp for arbeid og faglige rettigheter», som samler over 600 tillitsvalgte fra hele landet og internasjonalt i Trondheim. 

Denstad jobbet på Ila smelteverk på 1980-tallet og ble der aktiv i politisk og i fagforeningen. i 1983 meldte han seg inn i AKP.  I 1999 ble han sekretær for Samorg, forløperen til LO i Trondheim. Denstad har siden 2007 vært vararepresentant for Rødt i Trondheim bystyre. På grunn av sitt medlemskap i Rødt ble han ikke sendt til LO-kongressen i 2017 selv om det er vanlig at LO i Trondheim får en representant dit. Fylkeskonferansen i Sør-Trøndelag valgte heller en delegat fra Selbu og Tydal LO. Denstad selv mente det ble sådd tvil om han demokratiske sinnelag.

Fra 1990 til 2000 jobbet han i Direktoratet for naturforvaltning, før han ble bussjåfør. I 2014 ga han ut boka Med en åpen og en knyttet hånd. Peder på Spigerverket – krigsseileren, tillitsmannen og cubavennen.

Referanser

Eksterne lenker 
 

Norske fagforeningspersoner
Personer fra Trondheim kommune